návrh

**ZMLUVA O DIELO č. .......................**

uzatvorená podľa § 536 a nasl. zákona č. 513/1991 Zb. Obchodný zákonník

v platnom znení

**Čl. 1**

**Zmluvné strany**

**1.1 Objednávateľ: Stredná odborná škola obchodu a služieb Samuela Jurkoviča,**

Sklenárova 1,

821 09 Bratislava

**Zastúpený:**  Ing. Tatiana Mókosová, riaditeľka školy

**IČO:** 00893463

**DIČ:** 2020840525

* 1. **Zhotoviteľ**

**Sídlo:**

**Štatutárny zástupca:**

**Osoby oprávnené rokovať**

**vo veciach zmluvných:**

**vo veciach technických:**

**Bankové spojenie:**

**IČO:**

**DIČ:**

**IČO DPH:**

Zapísaný v OR

(ďalej spolu ako „Zmluvné strany“)

**Čl. 2**

**Úvodné ustanovenia**

* 1. Táto zmluva sa uzatvára ako výsledok verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len “Zákon o verejnom obstarávaní“ alebo „ZVO“).
  2. Zmluvné strany sa dohodli na uzavretí tejto zmluvy o dielo (ďalej len „zmluva“) za nasledovných podmienok.

**Čl. 3**

**Predmet plnenia**

* 1. Predmetom tejto zmluvy je: zhotovenie diela - stavby **„Stavebné práce- dodávka nových dverí, maľovanie, rekonštrukcia školníckeho bytu, oprava stožiarov na vlajky“** (ďalej aj ako „dielo“) zhotoviteľom pre objednávateľa. Zhotoviteľ dielo zhotoví v rozsahu a za splnenia technických požiadaviek podľa výzvy na predkladanie ponúk a výkazu výmer.
  2. Zhotoviteľ sa zaväzuje zhotoviť pre objednávateľa dielo na svoj náklad, vo vlastnom mene, na svoje nebezpečenstvo ako i podľa podmienok dohodnutých v tejto zmluve. Ďalej sa zaväzuje zhotovené dielo odovzdať objednávateľovi riadne, včas, bez vád a nedorobkov brániacich užívaniu, v zodpovedajúcej kvalite.
  3. Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa platných podmienok dohodnutých v tejto zmluve.
  4. Zhotoviteľ sa zaväzuje zrealizovať dielo v súlade s podmienkami určenými vo verejnom obstarávaní objednávateľa na výber zhotoviteľa diela, s ponukou zhotoviteľa, podmienok tejto zmluvy, v súlade s požiadavkami vyplývajúcimi z povolení, v súlade s platnými technickými normami, platnými právnymi všeobecne záväznými predpismi ako i s požiarnymi a bezpečnostnými predpismi a všeobecne záväznými nariadeniami platnými pre danú lokalitu.
  5. Zhotoviteľ vyhlasuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na kvalitné zhotovenie diela potrebné.

**Čl. 4**

**Rozsah a spôsob plnenia a splnenia**

* 1. Práce, ktoré sú predmetom tejto zmluvy a sú potrebné pre zhotovenie diela podľa článku 4. bod 4.1 budú vykonané na základe tejto podpísanej zmluvy o dielo a výzvy na predkladanie ponúk.
  2. Spôsob splnenia predmetu zmluvy

Povinnosť zhotoviť dielo riadne a včas si zhotoviteľ splní :

* + 1. zrealizovaním predmetného diela podpísaním preberacieho protokolu (ďalej aj ako „protokol“), bez vád a nedorobkov brániacich užívaniu a splnením prípadných podmienok užívania týkajúcich sa predmetu tejto zmluvy, a to v termíne dohodnutom v tejto zmluve o dielo.
    2. protokolárnym odovzdaním objednávateľovi v jeho sídle a to v rozsahu, termíne a počte vyhotovení dohodnutých touto zmluvou.

**Čl. 5**

**Čas plnenia**

* 1. Zhotoviteľ je povinný zrealizovať dielo podľa bodu 3.1 tejto zmluvy: najneskôr do dvoch (2) mesiacov odo dňa nadobudnutia účinnosti tejto zmluvy.Nedodržanie tohto termínu sa bude považovať za hrubé porušenie zmluvy zo strany zhotoviteľa.
  2. Zhotoviteľ je povinný bez meškania informovať objednávateľa o vzniku udalosti, ktorá bráni alebo sťažuje realizáciu diela, s dôsledkom omeškania doby výstavby dohodnutej touto zmluvou. V prípade, že zhotoviteľ bude v omeškaní s plnením z dôvodov spočívajúcich na jeho strane viac ako 30 dní, považuje sa toto omeškanie alebo nesplnenie si povinnosti za podstatné porušenie zmluvy.

**Čl. 6**

**Cena predmetu zmluvy**

* 1. Cena za zhotovenie predmetu zmluvy v rozsahu čl. 3 tejto zmluvy je stanovená dohodou zmluvných strán v zmysle § 3 zák. č. 18/1996 Z. z. o cenách.
  2. Cenu je možné zmeniť len v prípade zmeny rozsahu prác nariadenej objednávateľom alebo v prípade zmeny sadzby DPH zákonom v priebehu realizácie diela.
  3. **Cena diela podľa tejto zmluvy je:**

Cena bez DPH: EUR

DPH 23 %: EUR

Cena vrátane DPH: EUR

Slovom:

* 1. Súhrnný položkový rozpočet vrátane vedľajších rozpočtových nákladov diela, kompletačnej činnosti a doplnkových nákladov vrátane krycieho listu rozpočtu, tvorí prílohu č. 2 tejto zmluvy o dielo a je pre vymedzenie predmetu záväzný.
  2. V kalkulácii ceny diela sú zahrnuté podľa potreby aj náklady na odvoz odpadu vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska,  spracovanie dielenskej alebo výrobnej dokumentácie ak to bude potrebné, všetky ekonomické náklady, a náklady na spotrebu elektrickej energie a vody, vytýčenie všetkých jestvujúcich inžinierskych sietí, poistné stavby počas realizácie, kompletačná činnosť, skúšky a merania kontroly kvality prác, náklady a pod.
  3. Cena uvedená v bode 6.3 pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy a ktoré umožnia objednávateľovi riadne nakladanie s odovzdaným predmetom zmluvy.
  4. Vlastnícke právo k dielu prechádza zo zhotoviteľa na objednávateľa dňom prevzatia diela podľa tejto zmluvy.

**Čl. 7**

**Platobné podmienky**

* 1. Objednávateľ sa zaväzuje uhradiť cenu za zhotovenie diela na základe vystavenej faktúry. Pripúšťa sa aj úhrada na základe čiastkových /zálohových/ faktúr po schválení objednávateľa.
  2. Po dokončení a odovzdaní predmetu zmluvy objednávateľovi bude zhotoviteľom do 5 dní vystavený súpis vykonaných prác a dodávok podľa skutočne zrealizovaného rozsahu stavebných prác, v ktorom bude uvedená aj sumarizácia celkových nákladov, t. j. súčet ceny za skutočne zrealizovaný rozsah stavebných prác a nákladov vyplývajúcich z dohodnutých platobných podmienok. Objednávateľ je povinný takýto súpis prác a dodávok potvrdiť do 3 pracovných dní po ich predložení. Ak objednávateľ súpis prác a dodávok v stanovenej lehote nepotvrdí a ani nevznesie voči nemu námietky, má sa za to, že so súpisom súhlasí.
  3. Po odovzdaní a prevzatí diela podľa bodu 3.1 tejto zmluvy zhotoviteľ najneskôr do 15 dní vystaví faktúru, ktorej prílohou bude súpis vykonaných prác a dodávok podľa bodu 7.2.
  4. Faktúra musí mať predpísané náležitosti v zmysle všeobecne záväzných právnych predpisov a priložené doklady umožňujúce posúdiť oprávnenosť fakturácie. Faktúra bude predkladaná v jednom vyhotovení pre objednávateľa.
  5. Zmluvné strany sa dohodli, že objednávateľ nie je v omeškaní s lehotou splatnosti v zmysle ods. 7.1 tejto zmluvy po dobu, po ktorú nemohol svoju povinnosť plniť následkom okolností vzniknutých na strane zhotoviteľa. V tomto prípade sa doba uvedená v ods. 7.1 predlžuje o túto dobu.
  6. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uhradené. Na požiadanie je ich zhotoviteľ povinný odstrániť v dohodnutej lehote alebo po tejto lehote môžu byť odstránené na jeho náklady.

**Čl. 8**

**Záručná doba – zodpovednosť za vady**

* 1. Dielo špecifikované v čl. 3 ods. 3.1 zmluvy sa považuje za ukončené jeho odovzdaním a prevzatím, o čom sa spíše písomný protokol o odovzdaní a prevzatí predmetu zmluvy, ktorý musí byť podpísaný oboma zmluvnými stranami. Protokol bude podkladom pre rozsah plnenia povinností zmluvných strán podľa tejto zmluvy.
  2. Zhotoviteľ vyhlasuje, že predmet zmluvy špecifikovaný v čl. 3 ods. 3.1 má požadovanú akosť, množstvo a vyhotovenie v zmysle dohodnutých podmienok v tejto zmluve, platných právnych predpisov, STN, a ostatných predpisov.
  3. Záručná doba na dielo je 60 mesiacov a  začína plynúť dňom jeho odovzdania zhotoviteľom.
  4. Ak zhotoviteľ poruší povinnosti ustanovené v ods. 8.2, má predmet zmluvy vady. Za vady predmetu zmluvy sa považuje aj vyhotovenie iného diela, než určuje zmluva, a vady v dokladoch potrebných na užívanie diela ako aj právne vady.
  5. Oznámenie vád predmetu zmluvy špecifikovaného v čl. 3 ods. 3.1 (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje. Rozoznávajú sa :
* **zjavné vady**, t. j. vady, ktoré objednávateľ zistil, resp. mohol zistiť odbornou prehliadkou pri preberaní diela musia byť reklamované zapísaním v protokole o odovzdaní a prevzatí predmetu zmluvy s uvedením dohodnutých termínov ich odstránenia,
* **skryté vady**, t .j. vady, ktoré objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich reklamovať u zhotoviteľa bez zbytočného odkladu po ich zistení. Zhotoviteľ je povinný reklamáciu odstrániť do 7 pracovných dní po jej obdržaní. V prípade, že závadu nebude možné v tejto lehote technicky odstrániť, bude písomne dohodnutý termín jej reálneho odstránenia.
  1. Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.
  2. Počas doby od nahlásenia oprávnenej reklamácie až po odstráne­nie vady neplynie záručná doba.
  3. Nároky objednávateľa z riadne reklamovanej vady sa riadia ustanovením § 560 a následne zákona č. 513/1991 Zb. Obchodného zákonníka v platnom znení, v takomto prípade objednávateľ môže:

1. požadovať odstránenie vád dodaním časti diela za vadnú časť diela, dodanie chýbajúcej časti diela a požadovať odstránenie právnych vád,
2. požadovať odstránenie vád opravou diela, ak sú vady opraviteľné,
3. požadovať primeranú zľavu z dohodnutej ceny diela alebo
4. odstúpiť od zmluvy.

**Čl. 9**

**Podmienky vykonania diela**

* 1. Objednávateľ odovzdá zhotoviteľovi stavenisko najneskôr do 7 dní odo dňa nadobudnutia účinnosti tejto zmluvy a potvrdí skládku odstráneného materiálu navrhnutú zhotoviteľom. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
  2. Prevádzkové, sociálne, prípadne aj iné zariadenia staveniska zabezpečuje zhotoviteľ. Vybudovanie, prevádzkovanie, údržbu, likvidáciu a vypratanie zariadenia staveniska sú súčasťou ceny predmetu zmluvy podľa bodu 6.3
  3. Zhotoviteľ zodpovedá za čistotu komunikácií, po ktorých dováža materiál a mechanizmy a odváža zo staveniska zeminu a iný odpad a za poriadok a bezpečnosť na stavbe. Prípadné škody z porušenia tejto povinnosti uhradí zhotoviteľ objednávateľovi a uspokojí nároky tretích osôb.
  4. Zhotoviteľ do 14 dní po odovzdaní diela zabezpečí zo staveniska odpratanie techniky, zariadenia staveniska a prípadného nepotrebného materiálu.
  5. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z .z, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých činností a nariadenia vlády SR č. 396/2006 o minimálnych bezpečnostných a zdravotných požiadavkách na stavenisko na stavbe, ktorá je predmetom zmluvy, zabezpečiť koordinátora bezpečnosti a tiež zabezpečiť plnenie povinností zamestnávateľa na zaistenie bezpečnosti a ochrany zdravia pri práci na stavenisku v súlade s týmto nariadením.
  6. Zhotoviteľ je povinný vykonať dielo na svoje náklady a na svoje nebezpečenstvo v dojednanom čase, zhotoviteľ môže vykonať dielo ešte pred dojednaným časom. Nebezpečenstvo škody na diele prechádza na objednávateľa dňom podpísania protokolu o odovzdaní a prevzatí predmetu zmluvy oboma zmluvnými stranami.
  7. Pri realizácii diela bude zhotoviteľ rešpektovať technické podklady –najmä EN a STN.

**Čl. 10**

**Zmluvné pokuty**

* 1. V prípade omeškania zhotoviteľa s vykonaním diela môže objednávateľ uplatniť zmluvnú pokutu vo výške 0,01 % denne za každý deň omeškania z ceny diela špecifikovanej v čl. 6 ods. 6.3.
  2. V prípade omeškania objednávateľa s úhradou ceny diela môže zhotoviteľ za každý deň omeškania uplatniť úrok z omeškania vo výške 0,01 % denne z nezaplatenej časti ceny diela.
  3. Zmluvné strany si dohodli v prípade omeškania zhotoviteľa s odstránením zjavných a skrytých vád v termínoch špecifikovaných v čl. 8, objednávateľ si môže uplatniť zmluvnú pokutu vo výške 33,- EUR za každú vadu a každý deň omeškania s odstránením vád.

**Čl. 11**

**Ostatné ustanovenia**

* 1. Zhotoviteľ bude pri realizácii predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.
  2. Omeškanie s dodaním predmetu zmluvy v termíne špecifikovanom v čl. 5 ods. 5.1 po dobu viac ako 15 dní sa považuje za porušenie tejto zmluvy podstatným spôsobom.
  3. Dodanie predmetu zmluvy špecifikovanom v čl. 3 ods. 3.1 s vadami sa považuje za porušenie tejto zmluvy podstatným spôsobom.
  4. Podstatným porušením zmluvy na strane zhotoviteľa je vadné plnenie zhotoviteľa, na ktoré bol písomne upozornený, a ktoré v primeranej lehote neodstránil.
  5. Porušenie zmluvy podstatným spôsobom oprávňuje objednávateľa na odstúpenie od tejto zmluvy.
  6. Objednávateľ nie je oprávnený práva a povinnosti z tejto Zmluvy postúpiť bez predchádzajúceho písomného súhlasu zhotoviteľa na tretiu osobu. Na postúpenie práv a povinností vyplývajúcich z tejto zmluvy zo zhotoviteľa na tretiu osobu sa vyžaduje predchádzajúci písomný súhlas objednávateľa.
  7. Pod vyššou mocou sa rozumejú okolnosti, ktoré nastali po uzavretí zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bráni v plnení povinností podľa tejto zmluvy zhotoviteľovi alebo objednávateľovi, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy zmluvnými stranami primerane o dobu, po ktorú pôsobili tieto okolnosti.
  8. Zhotoviteľ je povinný strpieť výkon kontroly/auditu/overovania súvisiaceho s dodaným službami kedykoľvek počas platnosti a účinnosti zmluvy o nenávratnom finančnom príspevku pre projekt a to oprávnenými osobami, ktorými sú najmä poskytovateľ nenávratného finančného príspevku a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a ním poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetku potrebnú súčinnosť.

**Čl. 12**

**Záverečné ustanovenia**

* 1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa osobitného predpisu (§ 47a zákona č. 40/1964 Zb. Občiansky zákonník), avšak len za splnenia odkladacej podmienky, ktorou je schválenie zákazky zo strany poskytovateľa, a to doručením správy z kontroly VO objednávateľovi ako prijímateľovi. Na uvedené účely udeľuje zhotoviteľ objednávateľovi súhlas so zverejnením všetkých svojich identifikačných údajov.
  2. Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vyplývajúce, vznikajúce a súvisiace, zákonom č. 513/1991 Zb. Obchodným zákonníkom v platnom znení.
  3. Zmeny a doplnky v tejto zmluve je možné previesť len písomnou dohodou zmluvných strán formou písomných dodatkov k nej.
  4. Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou.
  5. Táto zmluva je vyhotovená v štyroch rovnopisoch, z ktorých dva obdrží objednávateľ a dva rovnopisy obdrží zhotoviteľ.
  6. Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.

V ........................... dňa ......................... V..............................dňa........................

Za Objednávateľa: Za Zhotoviteľa:

................................. .................................